Ավրորա Մարտիկանյան

Ավրորա (Արշալույս) Մարտիկանյան (, ), Հայոց ցեղասպանության վերապրած-ականատես, «Հոշոտված Հայաստան. Ավրորա Մարտիկանյանի պատմությունը» () գրքի հեղինակ։ Նկարահանվել է գրքի հիման վրա նկարահանված «Հոգիների աճուրդ» կինոնկարում։

Կենսագրություն 
Արշալույսը ծնվել է Չմշկածագի Վարի թաղամասում բնակվող վաճառականի ընտանիքում։ Նա Մարտիկանյանների բազմանդամ ընտանիքի երրորդ զավակն էր։ Արշալույսի հայրը զբաղվում էր գյուղատնտեսությամբ, ուներ տանը կից ու քաղաքից դուրս գտնվող մեծ բերքատու այգիներ ու ցորենի արտ։ Նա զբաղվում էր նաև մետաքսագործությամբ՝ գունավոր մետաքս Ամերիկա արտահանելու նպատակով։

Արշալույսն ուներ չորս եղբայր և երեք քույր։ Երեխաներից ավագը Վահանն էր, ով դեռևս 1905 թ. տեղափոխվել էր ԱՄՆ՝ Լորենս։ Ավագ քույրը 17 տարեկան նշանված Լուսինեն էր։ Արշալույսը 14 տարեկան էր և հաճախում էր Չմշկածագի Մեսրոպյան վարժարանը։ Դպրոցն ավարտելուց հետո Արշալույսը պատրաստվում էր հաճախել նաև ջութակի դասերի։

Պահպանվել են Մարտիկանյանների ընտանիքի երկու հազվագյուտ լուսանկարներ, որոնք ներկայացնում են բազմանդամ ընտանիքի անդամներին, այդ թվում մանկահասակ Արշալույսին։ Հրաշքով պահպանված լուսանկարները, ուղարկվել էին ԱՄՆ-ում բնակվող բարեկամներին մինչև ցեղասպանությունը։

Ծանոթագրություններ

Արտաքին հղումներ 
 Ավրորա Մարդիգանյանի հետքերով
 Քննարկում Ավրորա Մարտիկանյանի մասին՝ ՀՑԹԻ տնօրեն Հայկ Դեմոյանի և կանադահայ ռեժիսոր Ատոմ Էգոյանի մասնակցությամբ
 «Հանրալսարան» Ավրորա Մարտիկանյանի մասին ՀՑԹԻ տնօրեն Հայկ Դեմոյանի դասախոսությունը
 Հոշոտված Հայաստան ֆիլմը youtube.com կայքում

Հայոց ցեղասպանության ականատեսներ
Հայերն Օսմանյան կայսրությունում
Ամերիկահայ գրողներ
20-րդ դարի հայ կին գրողներ
ԱՄՆ-ում օսմանյան ներգաղթյալներ
Հայոց ցեղասպանությունից փրկվածներ
20-րդ դարի ամերիկացի կին գրողներ
Ամերիկացի դերասանուհիներ
Ամերիկացի կին գրողներ
Հայ դերասանուհիներ
Անձինք նամականիշերի վրա